Diari Oficial de la Generalitat Valenciana


Sumari del DOGV 3292, del 23-07-1998 (1998/5618)

Expedient número VA-330/1997. Notificació.
------------------------------------------

### Dades del document

Número de DOGV
:   3292

Data del DOGV
:   23-07-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/5618


Organisme emissor
:   Conselleria de Sanitat

Tipus de document
:   Anunci

Expedient número VA-330/1997. Notificació. [1998/Q5618]
  
Com que no ha estat possible notificar a la persona interessada de manera personal i directa la Resolució de 26 de febrer de 1998, del conseller de Sanitat, recaiguda en l'expedient VA-330/97, es publica en el Diari Oficial de la Generalitat Valenciana segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 4 de juny de 1998.- El conseller de Sanitat: Joaquín Farnós Gauchía.
  
"Vist l'expedient número VA-330/97 i el recurs ordinari presentat pel senyor Arturo Muela Ochoa contra la Resolució de data 24 de juliol de 1997, del director general de Salut Pública, per la qual se li denega l'autorització sanitària de funcionament i inscripció en el Registre Sanitari d'Aliments, resulten els següents:
  
Antecedents de fet
  
Primer
  
Que amb data 9 d'abril de 1997 se sol·licita pel senyor Arturo Muela Ochoa l'autorització sanitària i la inscripció en el RSI per a l'establiment d'elaboració de menjars per a emportar-se, situat a l'avinguda de l'Institut Obrer de València, 7, de la localitat de València.
  
Segon
  
Fetes les visites corresponents d'inspecció, l'última el 20 de juny de 1997, a fi de comprovar si l'establiment compleix les condicions higienicosanitàries que preveu el Reial Decret 512/1977 (reglamentació tecnicosanitària per a l'elaboració, circulació i comerç de plats preparats), s'emet juí crític desfavorable ja que:
  
- No s'acredita fer desinfecció, desratització i desinsectació del local.
  
- Hi falta un dosificador de sabó líquid i tovalles d'un sol ús.
  
- L'aixeta de servei higiènic és de tancament manual i no té eixugamans d'un sol ús.
  
Tercer
  
Concedit el tràmit d'audiència i elevada una proposta de resolució, el director general de Salut Pública dicta una Resolució de 24 de juliol de 1997, per la qual es denega l'autorització sanitària i la inscripció en el RSI, per no adaptar-se l'establiment al que disposen els articles 5.5 i 5.7 del Reial Decret 512/1977 pel qual s'aprova la reglamentació tecnicosanitària de plats preparats.
  
Quart
  
Contra aquesta resolució s'interposa recurs ordinari dins del termini, en el qual se sol·licita que li siga concedida l'autorització sanitària i la inscripció en el RSI d'acord amb les al·legacions següents:
  
- Haver fet l'esmena de la totalitat de les deficiències.
  
Davant d'aquests fets, són de consideració els següents:
  
Fonaments de dret
  
Primer
  
La competència per a resoldre aquest recurs correspon al conseller de Sanitat, d'acord amb l'article 5.g del Decret 33/1997, de 26 de febrer, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat, en concordança amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Segon
  
Amb l'objecte de verificar les manifestacions del recurrent en el sentit que havia procedit a corregir les deficiències detectades, es fa una altra visita d'inspecció, que es fa el 12 de novembre de 1997. En aquesta es formalitza l'acta número 49313, en la qual es reflecteix que l'establiment s'adapta al Reial Decret 512/1977 i, per tant, s'emet juí crític favorable.
  
En conseqüència i vist que l'establiment compleix les condicions preceptives per a obtenir l'autorització sanitària, i vistos els preceptes legals esmentats i altres d'aplicació general, resolc estimar el recurs ordinari presentat pel senyor Arturo Muela Ochoa contra la Resolució de 24 de juliol de 1997, de la Direcció General de Salut Pública.
  
Que es notifique aquesta resolució, que posa fi a la via administrativa, i en contra es pot interposar recurs contenciós administratiu en el termini de dos mesos, comptadors des de l'endemà de la seua notificació, davant la Sala Contenciosa Administrativa del Tribunal Superior de Justícia de la Comunitat Valenciana. D'acord amb el que disposa l'article 110.3 de la Llei de Règim Jurídic de les Administracions Públiques i del Procediment Administratiu Comú, la interposició d'aquest recurs contra actes que posen fi a la via administrativa requerirà la comunicació prèvia a l'òrgan que dictà l'acte impugnat.